Basilius Bessario
Basilius Bessario, Graece  (Trapezunti natus die 2 Ianuarii 1403; defunctus Ravennae die 18 Novembris 1472) fuit Ecclesiae Romanae cardinalis. Qui cum Gemistum Plethonem, Neoplatonicum notabilem, audivisset, anno 1438 una cum Ioanne VIII Palaeologo, imperatore Constantinopolitano, ad Florentiam iter fecit. Bessario in Italia mansit, ubi a Pio II papa Patriarcha titularis Constantinopoleos creatus est, quam sedem simul cum Georgio Scholaro quondam sibi inimico tenebat. Bessarione mortuo Bibliotheca Marciana Venetiae magno codicum Graecorum numero donata est. Ipse Romae in Ecclesia Sanctorum Apostolorum sepultus est.

De eo dictum est: inter Graecos Latinissimus, inter Latinos Graecissimus.

Notae

Bibliographia 
 Sapientissimi Cardinalis Bessarionis Opera omnia, theologica, exegetica, polemica, partim jam edita, partim hucusque anecdota : accedunt ex virorum doctorum qui Graecas litteras in Italia instaurarunt supellectili litteraria selecta quaedam, Migne, Parisiis 1866 (Patrologiae cursus completus, Series Graeca 161).
 Ludwig Mohler, Kardinal Bessarion als Theologe, Humanist und Staatsmann, Schöningh, Paderbornae 1923-1942, 3 vol.
 Miscellanea Marciana di studi bessarionei, Patavii 1976 (Medioevo e Umanesimo 24).

Nexus externi 

 Brevis biographia 
 

Clerici Graeciae
Decani Collegii Cardinalium
Nati 1403
Mortui 1472
Episcopi Mazarienses
Episcopi et Archiepiscopi Sipontini